
PROPOSTA D’ACORDS PER A LA JUNTA DE GOVERN LOCAL

CONVENI D’ATORGAMENT DE SUBVENCIÓ ENTRE L’ASSOCIACIÓ FIRA DE SANT ISIDRE I L’AJUNTAMENT DE CARDEDEU PER L’ORGANITZACIÓ I DESENVOLUPAMENT DE LA FIRA DE SANT ISIDRE DE L’ANY 2024 


ANTECEDENTS
Vista la petició formulada per l’Associació Fira de Sant Isidre per tal que li sigui concedida una subvenció per col·laborar en el finançament de l’organització i desenvolupament de la Fira de Sant Isidre 2024.

Vist el marc legal pel qual es regeixen les subvencions que es concreta en la Llei 38/2003, de 17 de novembre, General de Subvencions (en endavant LGS), i el seu Reglament de desenvolupament, aprovat pel Reial decret 887/2006, de 21 de juliol, (en endavant RLGS) així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995, de 13 de juny (en endavant ROAS).

Atès que l’Ordenança General de Subvencions de l’Ajuntament estableix als seus articles 18 i 19 els supòsits que habiliten a concedir subvencions pel procediment de concessió directa, de conformitat amb allò previst a l’article 22.2  de la LGS.

Atès que en el cas concret objecte de sol·licitud, es donen les següents circumstàncies previstes a l’article 18 l’Ordenança:

a) Les previstes nominativament en el pressupost de l’Ajuntament i dels seus organismes autònoms, en els termes recollits en els convenis i en la normativa reguladora que els sigui d’aplicació.

Atès que en data 25 de gener de 2024 el Ple de l’Ajuntament de Cardedeu, en sessió ordinària, aprova el Pla estratègic de subvencions de l’Ajuntament de Cardedeu per a l’any 2024 que inclou una subvenció nominativa a l’Associació Fira de Sant Isidre.

Atès que el pressupost de l’Ajuntament de Cardedeu de l’any 2024 inclou la subvenció nominativa a l’Associació Fira de Sant Isidre per un import màxim de 120.000,00 € a càrrec de l’aplicació del pressupost municipal 24 43110 48087 subvenció nominativa Associació Fira de Sant Isidre.

Atès que el primer paràgraf de l’article 28 de la Llei General de Subvencions habilita a què aquestes subvencions s’instrumentin mitjançant conveni.

Atès que l’article 19 de l’Ordenança disposa que la resolució de concessió i, en el seu cas, els convenis establiran les condicions i compromisos aplicables a les parts, així com el contingut de l’art. 10 i 11 d’aquesta Ordenança. 

Donat que per enviar el text del conveni regulador de la subvenció i les dades estructurades de la convocatòria fictícia a la Base de Dades Nacional de Subvencions, en compliment d’allò disposat a l’article 20.8 de la Llei 38/2003, de 17 de novembre, General de Subvencions, cal indicar, segons les opcions que apareixen en la BDNS,  que el sector econòmic d’aquest ajut correspon a “94. Activitats associatives; 94.9 altres activitats associatives”, que l’impacte de gènere és Nul, i que la finalitat és “14 Comerç, turisme i pimes”.

Vist l’informe tècnic emès al respecte per la tècnica de Desenvolupament Local, amb el vist i plau del director del CSETC, de data 20 de febrer de 2024.

Vist l’esmentat amb anterioritat i els preceptes de legal aplicació.

Vist el Decret d’Alcaldia núm. 2019/537, de data 28 de juny, que delega a la Junta de Govern Local determinades atribucions entre les quals la relativa a l’assumpte objecte d’aquest dictamen.


Es proposa a la Junta de Govern Local l’adopció dels següents ACORDS:


Primer.- APROVAR l’atorgament d’una subvenció per concessió directa a l’Associació fira de Sant Isidre amb NIF G61537486 per un import total de cent vint mil euros (120.000,00 euros), destinada a finançar les despeses derivades de l’organització, gestió i desenvolupament de la Fira de Sant Isidre 2024 d’acord amb les prescripcions contingudes en l’Ordenança General de Subvencions.

Segon.- APROVAR la minuta del conveni regulador de la subvenció, el text literal de la qual consta en document annex. 

Tercer.- ESTABLIR que el conveni serà vigent des de la seva signatura per un termini d’un any.

Quart.- AUTORITZAR I DISPOSAR una despesa de cent vint mil euros (120.000,00 euros) a càrrec de la Reserva de Crèdit 220240000275 de l’aplicació 24 43110 48087 Subvenció nominativa Associació Fira de Sant Isidre del pressupost municipal de l’exercici 2024, per fer front a la subvenció que s’atorga.

Cinquè.- RECONÈIXER l’obligació per un import de noranta-sis mil euros (96.000,00 euros) a càrrec de la Reserva de Crèdit 220240000275 de l’aplicació 24 43110 48087,  corresponent al 80% de la subvenció en concepte de bestreta per poder dur a terme les actuacions inherents a la subvenció, tal i com preveu l’article 27 de l’Ordenança general de subvencions de l’Ajuntament, supeditada a la prèvia formalització del conveni amb l’Associació Fira de Sant Isidre.

Sisè.- FACULTAR l’Alcalde de la Corporació per la signatura de l’esmentat conveni de col·laboració, i per realitzar totes les actuacions necessàries que es derivin d’aquest acord. 

Setè.- ENVIAR el text del present conveni i les dades estructurades de la convocatòria instrumental a la Base de Dades Nacional de Subvencions, en compliment d’allò disposat a l’article 20.8 de la Llei 38/2003, de 17 de novembre, General de subvencions. 

Vuitè.- NOTIFICAR l’acord a l’Associació Fira de Sant Isidre  pel seu coneixement i efectes i a la Tresoreria de l’Ajuntament de Cardedeu per al seu pagament.

A Cardedeu.
Fiscalitzat i conforme,
L’interventor municipal,
Joan Miquel Crespo Ramos
							
La Regidora de desenvolupament local, comerç i turisme
Ma. Carmen Mallorques Pont

(signat electrònicament a peu de pàgina)


ANNEX:

“CONVENI D’ATORGAMENT DE SUBVENCIÓ ENTRE L’ASSOCIACIÓ FIRA DE SANT ISIDRE I L’AJUNTAMENT DE CARDEDEU PER L’ORGANITZACIÓ I DESENVOLUPAMENT DE LA FIRA DE SANT ISIDRE DE L’ANY 2024

REUNITS

D’una part, el Sr. José Quesada Tornero, Alcalde, en nom i representació de l’Ajuntament de Cardedeu.

I d’altra, el senyor Josep Mª Vilà i Font, en nom i representació de l’Associació Fira de Sant Isidre de Cardedeu.

ACTÚEN

D’una part, el Sr. José Quesada Tornero, Alcalde, en nom i representació de l’Ajuntament de Cardedeu (P0804500G), de conformitat amb allò establert a l’art. 21 de la Llei reguladora de les Bases del Règim Local 7/1985 de 2 d’abril i l’art. 53 de Text Refós de la Llei Municipal i de règim local de Catalunya, aprovada per decret Legislatiu 2/2003 de 28 d’abril, assistit pel Secretari de la corporació, Sr. Manel Martínez Mira.  

[bookmark: _Hlk98431021]I de l’altre, el Sr. Josep Ma. Vilà i Font, com a president i representant de l’Associació Fira de Sant Isidre (G61537486), amb domicili a efectes de notificacions a la carretera de Cànoves núm. 85 de Cardedeu.

Ambdues parts, es reconeixen mútuament la capacitat legal, el caràcter i la representació en què intervenen, i de manera especial, per l’atorgament d’aquest conveni subvencional, en els termes de l’article 22.2.a) de la Llei 38/2003, de 17 de novembre, general de subvencions.


MANIFESTEN

I.- Que l’Ajuntament de Cardedeu, desenvolupa polítiques de desenvolupament econòmic local amb mesures de dinamització empresarial, de diversificació econòmica, d’integració laboral, així com d’integració i cohesió social que inclou: el foment de les fires locals, principalment Fira de Sant Isidre i Fira de Nadal; la promoció del comerç urbà i de proximitat; promocionar el teixit comercial i industrial local i incentivar-ne les relacions; fomentar i promocionar la restauració de qualitat amb oferta de producte ecològic de proximitat i kilòmetre zero; fomentar el consum responsable i sostenible;

II.- Que la Fira de Sant Isidre és un esdeveniment de rellevància supramunicipal de caràcter lúdic, artesanal, comercial i gastronòmic, fortament arrelada en la tradició de la vila, un exponent de l’activitat social i ciutadana d’iniciativa privada i amb recolzament públic que es celebra des de l’any 1984. Una fira d’origen i testimoniatge de l’herència agrícola i ramadera,  amb representació del teixit econòmic, social i veïnal; 

III.- Que l’Associació Fira de Sant Isidre de Cardedeu, entitat sense ànim de lucre, neix amb la finalitat de promocionar l’activitat econòmica de Cardedeu, tal i com s’estableix l’article 4 dels seus estatuts, i amb aquest motiu organitza cada any la Fira de Sant Isidre de Cardedeu amb l’exposició i concursos de bestiar, productes de la terra, productes artesans, mostra gastronòmica, diferents indústries i comerços representatius del municipi. Els seus ingressos provenen exclusivament de les activitats realitzades durant la celebració de la Fira de Sant Isidre, de la subvenció directa que li atorga l’Ajuntament de Cardedeu per la seva organització i de donacions d’entitats privades;  

IV.- Que l’Associació Fira de Sant Isidre de Cardedeu és la única entitat organitzadora d’aquest esdeveniment;
V.- Que l’Ajuntament de Cardedeu té la voluntat de donar suport l’Associació Fira de Sant Isidre de Cardedeu per a l’organització i desenvolupament de la Fira de Sant Isidre de l’any 2024, amb ajuts econòmics i materials, en la mesura que ho permetin les disponibilitats pressupostàries.
L’Ajuntament de Cardedeu i l’Associació Fira de Sant Isidre comparteixen la voluntat de posicionar la Fira de Sant Isidre, com a plataforma de projecció municipal, aparador de la realitat comercial i social, introductora d’elements innovadors i modernitzadors d’acord amb els objectius estratègics del Pla d’Actuació Municipal: mobilitat, transició energètica i acció climàtica, economia social i solidària, igualtat, mediambient i agroecologia, salut i benestar, educació lliure, entorn urbà sostenible, reducció de residus generats en el municipi...; objectius alineats amb els Objectius de Desenvolupament Sostenible (ODS) de l’Agenda 2030. La Fira de Sant Isidre és un aparador idoni per sensibilitzar i transmetre els valors de l’Agenda 2030 i un format perfecte per l’alineament del municipi amb els ODS.
VI.- Que l’Associació Fira de Sant Isidre va presentar sol·licitud de subvenció amb data 23 de gener de 2024 i registre general d’entrada número 2024/1054, pel Desenvolupament i gestió de la Fira de Sant Isidre 2023;

III.- Que la Junta de Govern de l’Ajuntament de Cardedeu, en XXX, va aprovar la concessió de la subvenció i va autoritzar formalitzar-la mitjançant el present document;

IV.- Que la Llei 38/2003, de 17 de novembre, General de Subvencions preveu la possibilitat de formalitzar aquest Conveni per canalitzar les subvencions previstes en el pressupost, i en aquest sentit, hi ha nominativament pressupost a la partida 24 43110 48087 Subvenció nominativa Associació Fira de Sant Isidre.

V.- Que d’ambdues parts tenen la voluntat d’establir un conveni de  col·laboració, i assumeixen els següents,

ACORDS

PRIMER.- OBJECTE DEL CONVENI
L’objecte del conveni és la formalització de l’atorgament d’una subvenció de l’Ajuntament de Cardedeu a l’Associació Fira de Sant Isidre per un import de 120.000,00 euros per Desenvolupament i gestió de la Fira de Sant Isidre 2024.
[bookmark: _Hlk98336516]
Aquest conveni es concretarà en l’organització, gestió i desenvolupament  de la Fira de Sant Isidre de l’any 2024. L’espai firal compta amb espais diferenciats sectorials en els que se’n realitzen activitats vinculades:

1. Mostra bestiar; 
1. Espai sensibilització i transmissió valors Agenda 2030(ODS): Espai Natura;
1. Espai multisectorial;
1. Mostra gastronòmica; 
1. Espai de restauració;
1. Espai entitats.

SEGON.- PROCEDIMENT DE CONCESSIÓ
La subvenció es concedeix pel procediment de concessió directa, tal i com preveu l’art. 18 de l’Ordenança general de subvencions de Cardedeu, donat que el beneficiari figura consignat nominativament en el vigent pressupost de l’entitat. 

TERCER.- CONSIGNACIÓ PRESSUPOSTÀRIA 
La subvenció atorgada anirà a càrrec de l’aplicació pressupostària 24 43110 24 43110 48087 de l’exercici 2024, per un import màxim de 120.000 euros.

QUART.- PAGAMENT DE L’AJUT 
1. Amb caràcter general, el pagament de la subvenció s’efectuarà contra presentació de les justificacions de l’activitat subvencionada, al compte de l’Associació.
2. Es podran fer pagaments anticipats o a compte que suposin lliuraments de fons amb caràcter previ a la justificació, com a finançament necessari per poder dur a terme les actuacions inherents a la subvenció tal i com preveu l’article 34 de la Llei General de Subvencions.
3. Prèvia sol·licitud de l’Associació els pagaments a compte o anticipats enumerats al punt 2 anterior s’efectuaran:
· Un primer pagament de 96.000,00 euros, 80% de l’import atorgat, com a bestreta. 
· El pagament de l’import final restant s’efectuarà prèvia justificació de la totalitat de la subvenció concedida i quan aquesta sigui aprovada per l’òrgan competent. 
4. En els casos de pagament a compte o de pagaments anticipats l’Associació queda exonerada de la presentació de garanties en atenció a la seva naturalesa.
5. En el cas que l’Associació sigui deutora de l’Ajuntament es podrà efectuar la compensació del pagament de la subvenció amb els deutes de l’Associació.

CINQUÈ.- BENEFICIARI
L’Associació Fira de Sant Isidre te la condició de beneficiari de la subvenció atorgada per l’Ajuntament en tant que:     
· El seu representant manifesta de forma expressa que l’Associació compleix els requisits legals per tenir la condició de beneficiari d’una subvenció pública, d’acord amb allò establert a l’article 13 de la Llei 38/2003, de 17 de novembre, general de subvencions.
· Aporta els certificats que acrediten que l’Associació es troba al corrent de les obligacions tributàries amb l’Ajuntament de Cardedeu, amb l’Administració Tributària i amb la Seguretat Social, o bé, autoritza a l’Ajuntament a efectuar les consultes necessàries per obtenir els esmentats certificats.
· Compleix amb la normativa aplicable al desenvolupament de l’activitat que preveuen els seus estatuts.

SISÈ. - ACCEPTACIÓ DE LA SUBVENCIÓ
El representant de l’Associació accepta la subvenció atorgada i declara conèixer i acceptar les condicions estipulades en el present conveni.

SETÈ.- TERMINI D’EXECUCIÓ I JUSTIFICACIÓ 
La subvenció es destinarà a finançar les despeses que es produeixin dins el període de l’1 de gener de 2024 al 31 de desembre de 2024.

El termini de justificació finalitzarà el 31 de gener de 2025.

VUITÈ.- OBLIGACIONS GENERALS  
Són obligacions del beneficiari aquelles que es contemplen en la normativa d’aplicació. Igualment, el beneficiari s’obliga a:
1. Mantenir la condició de beneficiari mentre duri la vigència del conveni.
1. Estar al corrent de les seves obligacions tributàries i amb la Seguretat Social.
1. Fer-se càrrec de les obligacions derivades de l’activitat que porta a terme, i en especial, les relatives a la generació de despeses subvencionables.
1. Facilitar tota la informació i documentació a l’Ajuntament de Cardedeu per tal que pugui portar a terme les comprovacions pertinents en relació a la subvenció concedida.
1. Eximir a l’Ajuntament de Cardedeu de qualsevol obligació que pugui adquirir amb tercers, i en especial, les que pugui establir de caràcter laboral i d’autorització d’espais del recinte firal.
1. Comunicar a l’Ajuntament de Cardedeu l’existència de qualsevol tipus de subvenció o ajuda que pugui rebre, amb la mateixa finalitat que la regulada en el present conveni. En qualsevol cas, el conjunt de subvencions que pugui rebre el beneficiari no podrà superar el cost total de l’objecte del present conveni.
1. Disposar d’una assegurança de Responsabilitat Civil.
1. Comunicar i acreditar qualsevol alteració important que es produeixi amb posterioritat a la concessió de la subvenció que determinés un canvi en les condicions que la van motivar.
1. Sotmetre’s a les actuacions de comprovació i de control financer que s’estableixin per part de l’Ajuntament i aportar tota la informació que els sigui requerida en l’exercici de les actuacions anteriors i en relació a la subvenció concedida.
1. Complir les obligacions previstes en la Llei 19/2014, de 29 de desembre, de transparència, accés a informació pública i bon govern de Catalunya, entre elles, la de fer públiques i comunicar a l’Ajuntament les retribucions de llurs òrgans de direcció o administració.
1. Fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals, amb la incorporació gràfica de la seva identitat visual (logotip de l’Ajuntament de Cardedeu). 
1. Fer constar la imatge dels Objectius de desenvolupament sostenible (ODS) en tota la documentació impresa i digital.  
1. Procurar que tot el material publicitari i la documentació adreçada al públic relacionada amb l’activitat subvencionada es faci almenys en català.

NOVÈ.- OBLIGACIONS DE JUSTIFICACIÓ DE LES DESPESES
La subvenció atorgada haurà de justificar-se d’acord amb les condicions establertes a l’article 74.1 del Reial Decret 887/2006, de 21 de juliol, pel que s’aprova el Reglament de la Llei 38/2003, de 17 de novembre, General de Subvencions, amb la documentació següent:

· [bookmark: _Hlk127973663]El compte justificatiu amb aportació d’informe d’auditor que contindrà (Annex 1):

1. Una memòria d’actuació justificativa del compliment de les condicions imposades en la concessió de la subvenció, amb indicació de les activitats realitzades i els resultats obtinguts. Aquesta memòria ha d’incloure:
0. Recinte Firal: plànol amb detall de espais, accessos, oficina informació, serveis, activitats, etc.;
0. Relació d’expositors per sectors i municipis;
0. Relació d’activitats realitzades i despesa realitzada; 
0. Resultats i valoració de l’actuació objecte de l’ajut i de l’activitat firal. 

1. Informe d’un auditor de comptes inscrit com exercitant en el Registre Oficial d’Auditors de Comptes, amb l’abast determinat en aquest conveni. L’informe ha de seguir el model que figura en l’annex d’aquest conveni (Annex 2). 

L’entitat beneficiària està obligada a conservar i a posar a disposició de l’auditor de comptes tots els llibres, registres i documents que li siguin exigibles per a la justificació de les subvencions, així com a conservar-los a l’objecte de les actuacions de comprovació i control previstes per la Llei.
La despesa que se’n derivi anirà a càrrec de l’entitat beneficiària de la subvenció, d’acord amb l’article 74.3 del Reglament de Subvencions, i tindrà la condició de despesa subvencionable. 

1. Una memòria econòmica abreujada que inclourà:
1. Una relació de totes les despeses de l’actuació, agrupades d’acord amb la classificació indicada al punt onzè d’aquest conveni, amb identificació del creditor, l’import, la data d’emissió i de pagament, les quantitats inicialment pressupostades i els desviaments que s’hagin produït (Annex 3). 
1. Les factures o documents justificatius, sempre que l’import sigui igual o superior a 1.000,00 euros, IVA exclòs. Els requisits de la documentació acreditativa de la despesa realitzada s’estableix a l’art. 23 de l’Ordenança general de subvencions de Cardedeu.
1. Criteris de repartiment dels costos generals i/o indirectes aplicats a l’actuació subvencionada, si s’escau.
1. Relació d’altres ingressos obtinguts o subvencions rebudes per al finançament de l’activitat subvencionada.
1. En el cas que l’import de la despesa subvencionable superi les quanties establertes per la Llei 9/2017, de 8 de novembre, de Contractes del Sector Públic per al contracte menor[footnoteRef:1], d’acord amb l’article 31.3 l’entitat beneficiaria haurà de: [1:  L’article 118.1 de la LCSP defineix el contracte menor: 
Contractes obres, valor inferior a 40.000,00 €, (iva exclòs)
Contractes de subministraments o serveis, valor inferior a 15.000,00 € (iva exclòs)] 

4. Presentar els tres pressupostos sol·licitats a diferents proveïdors que l’entitat beneficiària que els haurà d’haver sol·licitat amb caràcter previ a la contractació del compromís per la obra, la prestació del servei o el lliurament del bé. 
4. Si s’escau, informe signat pel representant legal de l’entitat beneficiària que justifiqui l’elecció quan l’oferta elegida no sigui la proposta més avantatjosa.
4. En cas que, per les seves especials característiques de la despesa, no existeixi al mercat suficient nombre d’entitats que ho realitzin l’obra, prestin el servei o subministrin el bé, l’entitat beneficiària haurà de presentar un certificat d’una entitat externa especialitzada que acrediti aquesta circumstància.
4. En cas de factures amb pagament a compte caldrà aportar el contracte amb el proveïdor. En el contracte ha de quedar detallat el servei o subministrament, els terminis de realització de pagaments i les tasques que es realitzaran a compte d’aquests pagament. La manca d’aquest contracte suposarà que la despesa que se’n derivi no sigui subvencionable.

1. Els comptes anuals de l’entitat corresponents a l’exercici en el que es desenvolupa l’activitat subvencionada.

1. Qualsevol altra documentació que l’Ajuntament de Cardedeu consideri necessària per a la fiscalització i control financer de la despesa. 

1. Exemplar original o còpia compulsada de la publicitat del projecte/activitat subvencionada on es faci constar el logotip de l’Ajuntament de Cardedeu. En el cas de difusió digital una mostra dels elements en aquest format.

La documentació justificativa de la subvenció atorgada es presentarà d’acord amb els models normalitzats que proporcionarà l’Ajuntament de Cardedeu a l’entitat. 

Si per motius excepcionals no es pot presentar la justificació dins el termini establert, el beneficiari podrà sol·licitar una ampliació del termini, La sol·licitud s’ha de fer per escrit i s’ha de presentar abans de que finalitzi el termini previst per a l’execució del projecte, exposant els motius que impedeixen presentar la justificació dins el termini. A la vista d’aquesta sol·licitud, i en funció dels motius al·legats, l’òrgan condecent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d’acord amb el que preveu l’article 32 de la Llei 39/2015, de 1 d’octubre del Procediment Administratiu Comú de les Administracions Públiques. 

DESÈ.- DEFICIÈNCIES EN LA JUSTIFICACIÓ
En el cas que els documents presentats com a justificació fossin incorrectes o incomplerts, es comunicarà als/les beneficiaris/àries la necessitat de solucionar les deficiències detectades en un termini de deu dies hàbils, a comptar de l’endemà que sigui notificat, amb l’advertiment que, de no fer-ho, es procedirà a la revocació o a la reducció de l’ajuda segons correspongui, amb la conseqüent obligació de reintegrament en cas que s’hagués avançat el seu pagament.

ONZÈ.- DESPESES SUBVENCIONABLES
Es consideren despeses subvencionables aquelles que, sense cap mena de dubte, responguin a la naturalesa de les activitats relacionades d’acord amb la classificació següent:

0. Mostra bestiar: 
0. Lloguer, transport i muntatge de les instal·lacions necessàries per la fira de bestiar; les despeses en béns i serveis complementaris relacionats amb la fira de bestiar; el servei i muntatge d’instal·lació elèctrica i d’aigua potable per l’espai destinat al bestiar; lloguer de terrenys per al desenvolupament d’aquesta. 
0. Activitats de dinamització de la mostra de bestiar: despesa derivada de la contractació d’activitats de dinamització, animació i espectacles; lloguer de terrenys per el desenvolupament de les activitats de dinamització.
0. Espai sensibilització i transmissió valors Agenda 2030(ODS): Espai Natura:
1. Lloguer, transport i muntatge dels estants, mobiliari, accessoris i complements pels expositors, i el servei i muntatge d’instal·lació elèctrica i d’aigua potable per les parades que ho necessitin.
1. Activitats de dinamització de l’Espai Natura: despesa derivada de la contractació d’activitats de dinamització, animació i espectacles.
0. Espai multisectorial: 
2. Lloguer, transport i muntatge dels estants, mobiliari, accessoris i complements pels expositors, i el servei i muntatge d’instal·lació elèctrica i d’aigua potable per les parades que ho necessitin.
2. Activitats dinamització espai multisectorial: despesa derivada de la contractació d’activitats de dinamització, animació i espectacles.
0. Mostra gastronòmica: 
3. Lloguer, transport i muntatge dels estants de la mostra, equipament necessari i el muntatge d’instal·lació elèctrica i d’aigua potable necessari per les parades.
3. Activitats dinamització Mostra Gastronòmica: despesa derivada de la contractació d’activitats de dinamització, animació i espectacles.
0. Espai de restauració - foodtrucks: despeses derivades de la contractació dels servei i muntatge d’instal·lació elèctrica i d’aigua potable per les parades i el servei de neteja.
0. Espai entitats: lloguer, transport i muntatge dels estants, mobiliari, accessoris i complements pels expositors, i el servei i muntatge d’instal·lació elèctrica.
0. Activitats dinamització, d’animació i espectacles vinculats amb la Fira transversalment: contractació i serveis necessaris per portar-les a terme; lloguer de terrenys per el desenvolupament de les activitats de dinamització. 
0. Publicitat, publicacions i materials de comunicació de la Fira (1): despeses de disseny gràfic i impressió d’elements de difusió, publicacions; difusió per mitjans físics i difusió per mitjans digitals i xarxes socials i altres despeses derivades.
(1) Els elements de publicitat, publicacions i comunicacions que incorporin anuncis, mencions i/o patrocinis d’empreses o entitats privades (Llibret amb anunciants, díptic de la Mostra Gastronòmica amb anuncis o patrocinis...) es consideren no subvencionables. 
0. Despeses de Personal per portar a terme l’organització i desenvolupament de la Fira: Costos del personal contractat per l’associació (cost salarial i cotitzacions obligatòries a la Seguretat Social) i servei de prevenció i salut laboral.
0. Despeses per la contractació de serveis externs necessaris per a un bon funcionament de la Fira: serveis sanitaris portàtils (wc’s), serveis prevenció (ambulància), assegurança, vigilància i seguretat, instal·lació elèctrica i d’aigua, sonorització i megafonia.
0. Contractació serveis externs necessaris per a la gestió de la fira: gestoria, notaria, manteniment web, suport informàtic, material oficina i altres serveis contractats.  
0. Despeses derivades de l’arrendament del local social: despeses de lloguer, despeses de subministraments i telefonia i altres vinculades amb el local social.
0. Despeses derivades de la revisió del compte justificatiu de la subvenció (Auditoria).

Només són subvencionables les despeses que de manera inequívoca responguin a la naturalesa de la tipologia detallada en aquest apartat.

El pagament de les factures s’haurà de realitzar, preferentment, per transferència bancària o domiciliació bancària.

No s’admetran com a justificant de despesa subvencionable el pagament de factures mitjançant taló o xec al portador de les factures associades.

No s’admetran com a justificant de despesa subvencionable el pagament en efectiu de factures de import igual o superior a 500 euros (IVA exclòs). 

Per determinar la quantitat que es concedirà es tindran en compte els ingressos i altres subvencions o ajuts que pugui tenir l’entitat per portar a terme les diferents actuacions anteriorment descrites, de manera que la quantitat que s’atorgui no pugui superar el 100 % del cost de les actuacions. 

DOTZÈ.– RECOMANACIONS I FOMENT DE LA SOSTENIBILITAT, LA SALUT I LA IGUALTAT DE GÈNERE
L’Ajuntament de Cardedeu te per objecte el foment de festes sostenibles, el foment de la igualtat de gènere en tots els àmbits de la societat del municipi i la promoció del consum saludable i de proximitat. 
Sense condicionar la validesa d’aquest conveni ni suposar un incompliment d’aquest la no realització per part del beneficiari de les següents mesures, es recomana a aquest dur a terme les següents accions en la realització del projecte subvencionat, si s’escau:

1. Foment de la sostenibilitat i minimització de l’impacte ambiental de l’esdeveniment.  
- Disposar de contenidors degudament senyalitzats per cada fracció de residus que es generin per facilitar la seva correcta separació per part dels participants i assistents als diferents actes de la Fira i a la Fira en general.  distribuint, els contenidors degudament senyalitzats,  per cada fracció de residus que es generi. Els contenidors seran facilitats per l’Ajuntament.
- Fer acompliment de la normativa vigent sobre contaminació acústica, especialment a les zones d’atraccions i firetes. Aquesta recomanació caldrà fer-la constar en els escrits d’autoritzacions als firaires.
- Utilitzar envasos compostables á les activitats promogudes per l’organització com ara la Mostra Gastronòmica, tasts a l’Espai Agroecologia i sostenibilitat
- Recomanar la utilització d’envasos compostables a l’Espai de restauració.
2.  Foment de la igualtat de gènere.
- Combatre els estereotips de gènere i fomentar valors igualitaris.
- Promoure l’ús del llenguatge neutre i d’imatges no sexistes ni discriminatòries. 
- Visualitzar les aportacions de les dones en l’àmbit del projecte.
- Integrar la veu de les dones en el disseny, implementació i/o avaluació del projecte.
- Tenir en compte possibles aspectes diferencials relacionats amb els rols, les tasques, els interessos, l’ús dels espais i del temps, l’accés i el control dels recursos, etc... de dones i homes.
3. Foment del comerç local, el consum saludable i de proximitat.
- Promoure el comerç i la restauració local en els estands, la zona de restauració, alimentació, així com en la mostra gastronòmica. També en la contractació de serveis (il·luminació, so, neteja...) a proveïdors locals. 
- Consumir o fer ús, preferentment, de productes amb certificat ecològic i/o de proximitat a la Mostra Gastronòmica
- Recomanar l’ús, preferentment, de productes amb certificat ecològic i/o de proximitat a les activitats relacionades amb l’alimentació i a l’espai de restauració.

TRETZÈ.-  MODIFICACIÓ DE LA RESOLUCIÓ 
Amb posterioritat a l’acord de concessió, i abans de la finalització del termini d’execució del projecte subvencionat, es podrà modificar, d’ofici o prèvia sol·licitud del/de la beneficiari/ària, l’import a la baixa de la justificació i altres obligacions, quan no es perjudiquin els interessos de tercers i es doni algun dels supòsits següents:

1. Quan es produeixi una alteració en les condicions que van determinar la concessió de la subvenció.
1. Quan el/la beneficiari/ària hagi obtingut per a la mateixa actuació altres subvencions, ajuts o aportacions de qualsevol origen, públic o privat que, sumats als de l’Ajuntament, superin el cost total del projecte o activitat subvencionada.
1. Quan el/la beneficiari/ària no hagi justificat adequadament la totalitat de l’import de les despeses subvencionables previstes a les presents bases.

CATORZÈ.- PUBLICITAT DE LES SUBVENCIONS CONCEDIDES 
La subvenció atorgada, a l’empara d’aquest conveni, serà objecte de publicitat, amb indicació l’aplicació pressupostària, el/la beneficiari/ària, la quantitat concedida i la finalitat de la subvenció, conforme es vagi publicant al Sistema Nacional de Publicidad de Subvenciones, a través de la seva tramesa a la Base de Dades Nacional de Subvencions (BDNS) i al Portal de la Transparència de l’Ajuntament.

QUINZÈ.- REINTEGRAMENT DE LES SUBVENCIONS 
Es procedirà al reintegrament de les quantitats rebudes i l’exigència de d’interès de demora corresponent des de el moment de pagament de La subvenció fins la data que s’acordi a procedència del reintegrament en els següents casos: 
a) Obtenció de la subvenció falsejant les condicions exigides o ocultant les que haguessin impedit la seva concessió.
b) Incompliment total o parcial del conveni.
c) Incompliment de les obligacions de justificació o justificació insuficient.
d) Resistència, excusa, obstrucció o negativa a les actuacions de comprovació i control financer.
e) Els altres supòsits previstos en la normativa reguladora de les subvencions.

SETZÈ.- OBLIGATS AL REINTEGRAMENT 
Seran els identificats com a beneficiaris/àries que hagin rebut subvenció.

Respondran solidàriament els membres de les persones jurídiques i entitats que gaudeixin de la condició de beneficiaris/àries, de conformitat amb allò establert a l’article 40 LGS i demés concordants del RLGS.

Seran responsables subsidiaris de l’obligació de reintegrar els administradors de les persones jurídiques que no realitzin els actes de la seva competència necessaris per al compliment de les obligacions; el que adoptessin acords que fessin possibles els incompliments o consentissin el de qui d’ells depenguin.

Així mateix, seran responsables, en tot cas, els administradors de les persones jurídiques que hagin cessat en les seves activitats.

DISSETÈ.- REVOCACIÓ DE LA SUBVENCIÓ
L’incompliment dels acords adoptats serà causa de revocació de la subvenció i faculta a l’Ajuntament de Cardedeu per exigir el reintegrament de la seva aportació o de la part que ja hagi satisfet, d’acord amb la normativa reguladora

DIVUITÈ.- COMPATIBILITAT O INCOMPATIBILITAT  AMB ALTRES SUBVENCIONS, AJUTS, INGRESSOS O RECURSOS  
Les subvencions atorgades seran compatibles amb altres subvencions, ajuts, ingressos o recursos per a la mateixa finalitat, concedits per altres administracions, ens públics o privats.
Tanmateix, l’import total de les subvencions, ajuts, ingressos o recursos rebuts per a la mateixa finalitat no podran superar el cost total del projecte/activitat a desenvolupar.
L’entitat haurà de comunicar la petició i/o obtenció de qualsevol subvenció pública o privada concurrent que no s’hagi declarat amb la sol·licitud.

DINOVÈ.- CONFIDENCIALITAT I DADES DE CARÀCTER PERSONAL
Les parts es comprometen a guardar la màxima reserva i secret sobre la informació de caire confidencial que en el desenvolupament del conveni puguin tenir coneixement. Es considerarà informació confidencial qualsevol dada a la que les parts accedeixin en virtut del present conveni. El compromís de confidencialitat implica que les parts es comprometen a no divulgar aquesta informació confidencial així com a no publicar-la ni posar-la a disposició de tercers sota qualsevol modalitat jurídica o de fet. 
Tanmateix, ambdues parts es comprometen a tractar qualsevol dada i informació de caràcter personal que es poguessin generar en el desenvolupament de les activitats objecte d’aquest acord de forma confidencial i complint adequadament la legislació de Protecció de Dades de Caràcter Personal i garantia dels drets digitals.

VINTÈ.- INTERPRETACIÓ I JURISDICCIÓ
Aquest conveni es regeix pels seus pactes, per la Llei 38/2003 de 17 de novembre, General de Subvencions, pel seu reglament de desenvolupament, per l'Ordenança General de Subvencions, i per la normativa sectorial corresponent, així com per les normes generals de dret administratiu, els principis de bona administració i l’ordenament jurídic en general. 

Les parts es comprometen a resoldre de forma amistosa en un primer moment les possibles controvèrsies que poguessin originar-se en la interpretació o aplicació del present conveni. Si no fos possible, atesa la naturalesa juridicoadministrativa de les actuacions litigioses que es puguin plantejar, quedaran sotmeses a la jurisdicció contenciosa administrativa.


I com a prova de conformitat amb el contingut del present conveni, el signen i la secretària accidental en dona fe.

L’alcalde	President Associació Fira de Sant Isidre 
José Quesada Tornero		     Josep Mª Vilà i Font 

En dona fe
El secretari
Manel Martínez Mira

(Signat electrònicament al peu de pàgina)


Annex 1

COMPTE JUSTIFICATIU AMB APORTACIÓ D’INFORME D’AUDITOR

	1. DADES DE L’ACTIVITAT SUBVENCIONADA

	Núm. expedient
	
	Import justificat
	

	Activitat subvencionada
	

	Cost total de l’activitat
	
	Import de la subvenció
	

	Àmbit de la subvenció
	CSETC – REGIDORIA DE DESENVOLUPAMENT LOCAL COMERÇ I TURISME

	DADES DEL SOL·LICITANT

	Nom de l’entitat
	
	NIF
	

	President/a
	
	DNI
	



Documents que integren el present compte justificatiu simplificat:

|_| Memòria de l’actuació amb el contingut establert en el conveni d’atorgament de la subvenció.
|_| Informe d’auditor de comptes (inscrit en el Registre Oficial d’Auditors de Comptes) amb l’abast determinat a les bases reguladores (Annex 2).
|_| Memòria econòmica abreujada amb el contingut establert en el conveni d’atorgament de la subvenció (Annex 3).
|_| Certificat d’estar al corrent d’obligacions tributàries i amb la Seguretat Social, si no ha acceptat de forma expressa que siguin obtinguts directament per l’Ajuntament de Cardedeu. 

El/La sotasignant manifesta:
· Que l’import de la subvenció s’ha destinat íntegrament a finançar l’actuació per a la qual fou concedida, la qual ha estat realitzada amb compliment de totes les obligacions imposades en els instruments reguladors de la seva concessió.
· Que la quantia de l’aportació efectuada per l’Ajuntament de Cardedeu , conjuntament amb les altres fonts específiques de finançament no supera el cost total de la mateixa.
· Que els documents originals justificatius de la realització i el cost de l’activitat subvencionada es troben arxivats i a disposició de l’Ajuntament de Cardedeu, i seran conservats per un període no inferior a 6 anys.
· Respecta a l’obligació d’auditar els seus comptes anuals (marcar el que correspongui)
|_| Que la beneficiària no està obligada
|_| Que la beneficiària està obligada

                                  ,         de                                       de 20     .


Annex 2

MODEL D’INFORME A EMETRE PER L’AUDITOR, DE REVISIÓ DE COMPTE JUSTIFICATIU DE SUBVENCIONS

Per a: Ajuntament de Cardedeu

0. Als efectes previstos a l’article 74 del Reglament de la Llei 38/2003, de 17 de novembre, general de subvencions, aprovat mitjançant Reial Decret 887/2006, de 21 de juliol, hem (he) estat designats per (...identificació de l’empresa o òrgan que va realitzar la designació...) a l’objecte de revisar el compte justificatiu de la subvenció atorgada mitjançant (... indicació de la Resolució o acte en el que s’hagi acordat la concessió...) a (... identificació del /de la beneficiàri/ària de la subvenció...) i destinada (...breu descripció de l’activitat subvencionada...).

Una còpia del compte justificatiu de la subvenció, segellada per nosaltres (mi) a l’efecte d’identificació, s’adjunta com a annex al present informe. La preparació i presentació del citat compte justificatiu és responsabilitat de (...identificació del /de la beneficiari/ària de la subvenció...) i la nostra (la meva) responsabilitat es concreta en la realització del treball que s’esmenta en l’apartat 2 d’aquest informe.
 
0. El nostre (meu) s’ha realitzant seguint el disposat a les Normes d’Actuació aprovades pel Ministeri d’economia i Hisenda mitjançant Ordre EHA/1434/2007, de 17 de maig, en el qual es fixen els procediments que s’han d’aplicar i l’abast del mateixos, i ha consistit en els comprovacions que de forma resumida es comenten a continuació:

(... es mencionaran les comprovacions realitzades sobre la base d’allò previst a l’article 3.2 de l’Ordre EHA/1434/2007 i, en el seu cas, la resta de normativa reguladora de la subvenció. Si l’auditor no ha pogut realitzar els procediments previstos en la seva totalitat, ha d’indicar els motius).

Atès que aquest treball, per la seva naturalesa, no té la naturalesa d’auditoria de comptes ni es troba sotmès a la seva normativa reguladora, no expressem (expresso) una opinió d’auditoria en els termes previstos en la citada normativa. 
 
0. El/la beneficiari/ària ha posat a la nostra (meva) disposició tota la informació que li ha estat requerida per a la realització del nostre (meu) treball amb l’abast establert al paràgraf anterior. 

0. Com a resultat del treball realitzat, els informem que hem (he) observat fets o circumstàncies que poguessin suposar incompliments de la normativa aplicable o de les condicions imposades a (... identificació del de la / beneficiari/ària de la subvenció... per la percepció de la subvenció a què es refereix l’apartat 1 anterior.

En cas contrari, quan es detectin fets rellevant, el paràgraf a incloure serà el següent:

Com a resultat del treball realitzat, a continuació els informem d’aquells fets o circumstàncies que podrien suposar incompliments de la normativa aplicable o de les condicions imposades a (identificació del /de la beneficiar/ària de la subvenció...) per la percepció de la subvenció a que es refereix l’apartat 1 anterior:



Data:

Signatura de l’auditor:

Annex 3
RELACIÓ DE LES DESPESES DE L’ACTUACIÓ
	DADES DEL SOL·LICITANT

	Nom de l’entitat
	
	NIF
	

	President/a
	
	DNI
	




	Grup despesa(1)
	Núm. Factura
	Data Factura
	Creditor/a
	NIF/CIF
	Concepte
	Import
	Data pagament
	Import (sense IVA)
	% Imputat
	Import imputat
	Import previst (2)
	Desviament produït

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	Total
	


1. Agrupar les despeses d’acord amb la classificació de despeses relacionades al punt onzè d’aquest conveni.
2. Import de la despesa inicialment pressupostada. 

